Egy kínai játékboltban. Fotó: AFP/Europress

Megvásárolja az egyebek mellett a Peppa malac és a Pizsihősök rajzfilmsorozatokat jegyző brit vállalatot a világ egyik legnagyobb játékgyártó cége, az amerikai Hasbro. Az Enternainment One vételára nagyjából 3,3 milliárd font lesz, a részvényesek papíronként 5,6 fontot kapnak majd a teljesen készpénzes (részvénycserét nem tartalmazó) tranzakció keretében – írja a BBC.

A brit vállalat legnagyobb értékét a 2004-ben elindított Peppa malac adja, amelyet a vállalat szerint több mint 40 nyelvre fordítottak le, és több mint 180 országban sugároztak. Idehaza a Minimax, az M2, a Nickelodeon és a Nick Jr. műsorán is szerepelt. Mára természetesen a játékboltokat is meghódították a sorozat figurái.

A rajfilm nemzetközi hatására jellemző, hogy sok amerikai szülő amiatt panaszkodott, hogy gyerekei brit akcentussal kezdtek beszélni a sorozat hatására. (Arról nem is beszélve, hogy röfögni is elkezdtek, mint a szereplők.)

Kínában pedig olyan népszerű lett, hogy elkezdett mémesedni, és miután ellenzéki gondolatokkal társították, a cenzúra gyorsan töröltetett több tízezer peppás videót az egyik népszerű mobilalkalmazásból. Igaz, hivatalosan a szexuális újraértelmezés adott okot a tiltásra.

Ezek alapján nem csoda, hogy a Hasbro – amelynek portfóliójába tartozik egyebek mellett a Transformers, az Én kicsi Pónim vagy éppen a Monopoly franchise – meg akarta szerezni a brit céget. A vételár mai középárfolyamon 1195 milliárd forintnak felel meg, ami nagyjából harmada az OTP tőzsdei értékének.

(A cikk korábbi verziójában a dollárban és a fontban kifejezett vételár felcserélése miatt forintban a valóságosnál 240 milliárddal magasabb vételár szerepelt, amely a Richter, a Telekom és az Opus együttes kapitalizációjának felelt volna meg; ez szerepelt a címben is.)

Kapcsolódó cikkKapcsolódó cikkEgy balatoni faluban élő házaspár uralja a magyar YouTube-otDancsó Péter és PamKutya videóit összesen nem látták annyian, mint a KerekMeséit. Cégportrénkból az is kiderül, mennyi pénzt hoz a legnagyobb magyar Youtube oldal.

Támogasd a munkánkat! A G7-et ingyen lehet olvasni, de nem ingyen készül. Ha tetszett, amit olvastál és hasznosnak gondolod a munkánkat, akkor támogass minket, úgy, mintha előfizetnél. Ezzel növeled a működésünk biztonságát, és hozzájárulsz ahhoz, hogy olyan minőségben írhassuk az újságot továbbra is, ahogy eddig. Magánszemélyként és cégként is küldhetsz nekünk pénzt egy egyszerű bankkártyás fizetéssel vagy havi rendszerességgel. Köszönjük, hogy mellénk állsz. Havonta Egyszeri összeggel Tovább a támogatáshoz

Vállalat felvásárlás hasbro peppa malac rajzfilm Olvasson tovább a kategóriában